钦定古今图书集成/历象汇编/岁功典/第005卷 > 《管子》 > 《七臣七主篇》
## 钦定古今图书集成/历象汇编/岁功典/第005卷 > 《管子》 > 《七臣七主篇》

“春无杀伐，无割大陵，倮大衍，伐大木，斩大山，行大火，
诛大臣，收谷赋。夏无遏水，达名川，塞大谷，动土功，射
鸟兽。秋无赦过，释罪缓刑。冬无赋爵赏禄，伤伐五谷。
故春政不禁则百长不生；夏政不禁则五谷不成；秋
政不禁则奸邪不胜；冬政不禁则地气不藏。四者俱
犯则阴阳不和，风雨不时，大水漂州流邑，大风漂屋”
折树，火暴焚，地燋草。天冬雷，地冬霆，草木夏落而秋
荣，蛰虫不藏，宜死者生，宜蛰者鸣。苴多螣蟆，山多虫
螟，六畜不蕃，民多夭死，国贫法乱，逆气下生。